fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi en en fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi eo fi fi fi fi fi fi fi fi fi en fi fi fi ru fi fi fi fi hu fr fi cs pl sv en fi ru fi fi fi fi hu fr fi cs pl sv en fi fi fi fi fi en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv en fi fi fi fi fi fi fi
Ohjeita kirjoittajalle — Koulutuksen tutkimuslaitos
Musiikin, taiteen ja kulttuurin tutkimuksen laitos
JYUniorit - Lasten ja nuorten yliopisto
uMove - Jyväskylän korkeakoululiikunta
Yliopistokauppa SOPPI ja verkkokauppa
Koulutuksen tutkimuslaitos > Julkaisut > Kasvatus-lehti > Ohjeita kirjoittajalle
Kaikki Kasvatus-lehteen tarjottavat tekstit lähetetään toimittajalle kasvatus-toimitus(at)jyu.fi 1.9.2022 saakka.
HUOM. 1.9.2022 alkaen uusien käsikirjoituksien lähettäminen Journal.fi-alustan kautta. Ks. ohjeet
Ennen kuin lähetät tekstisi, pyydämme tutustumaan
Tältä sivulta löydät tietoa Kasvatuksen julkaisuoikeuksista ja julkaisuprosessista.
Kasvatus-lehdessä julkaistavien artikkeleiden tulee olla alkuperäisiä ja uutta tietoa tarjoavia; suoria käännöksiä muilla kielillä jo julkaistuista artikkeleista tai lyhennelmiä aiemmista suomenkielisistä julkaisuista ei julkaista, vaan artikkelissa pitää olla oma, kirjoittajan jo aiemmin julkaistusta tekstistä poikkeava näkökulmansa, vaikka lähtökohtana olisikin sama aineisto (esim. monografiaan sisältyvän aineiston tarkempi tarkastelu tai uudentyyppinen näkökulma). On syytä huomata, että myös oman, aiemmin julkaistun tekstin käyttäminen ilman asianmukaisia lähdemerkintöjä on plagioimista (ks. esim. http://blogs.helsinki.fi/alakopsaa/opiskelijalle/mita-on-plagiointi-2/).
Aikakauskirja Kasvatuksen julkaisijalla (Suomen Kasvatustieteellinen seura) on oikeudet julkaista kaikki sille tarjotut kirjoitukset lehden painetussa versiossa, Elektra-palvelun kautta kotimaisten artikkelien Arto-tietokannassa sekä lehden verkkosivuilla tai muussa lehden sähköisessä muodossa. 2021 lähtien Kasvatus-lehti julkaistaan myös kotimaisten tiedelehtien yhteisessä Journal.fi-palvelussa (josta julkaisut siirtyvät suoraan ilmestymisen jälkeen kansalliskirjaston Finna-hakupalveluun).
Julkaisuoikeutta varten kirjoittajat allekirjoittavat kirjoittajasopimuksen. Jos lehdeltä haetaan tekstin julkaisuoikeutta muualla, pyydetään tässä tapauksessa aina myös kirjoittajan suostumus.
Kirjoittajalla on oikeus kopioida tai tehdä yksittäisiä elektronisia kopioita artikkelista omaan yksityiseen käyttöön sekä opetuskäyttöön edellyttäen, että kopioita ei tarjota myyntiin eikä niitä jaeta systemaattisesti julkisesti. Vuodesta 2018 alkaen kirjoittajalla on ollut oikeus rinnakkaistallentaa Kasvatuksessa julkaistun tekstin Final draft -versio, eli tekijän viimeisin versio Kasvatukseen hyväksytystä tekstistä, jota ei ole vielä taitettu lehteen. Rinnakkaistallentamisessa noudatetaan 12 kuukauden embargoa. Vanhempien artikkeleiden kohdalla suositellaan lukijoiden ohjaamista esimerkiksi Elektra-tietokantaan vuoden 2022 loppuun saakka, jolloin Elektra-palvelu lakkautetaan.
Kirjoittajalla on oikeus artikkelin julkaisemisen jälkeen käyttää artikkelia painetussa väitöskirjassa tai erikseen sovittaessa muissa julkaisuissa. Artikkelia tai selkeästi yhtenäistä versiota siitä ei saa julkaista painettuna tai sähköisesti, suomeksi tai muilla kielillä ilman Kasvatus-lehdeltä saatua lupaa. Kaikissa uudelleen julkaistuissa artikkeleissa on oltava merkintä aiemmasta julkaisusta Aikakauskirja Kasvatuksessa.
Aluksi toimitus arvioi saapuneet käsikirjoitukset, jolloin huomioidaan mm. se, onko kirjoittaja noudattanut Kasvatuksen kirjoitusohjeita ja täyttääkö käsikirjoitus tieteelliselle tekstille asetetut odotukset sekä tyylin, kielen että sisällön osalta. Toimittaja saattaa ehdottaa kirjoittajalle joitain muutoksia tai jos käsikirjoitus pääosin täyttää odotukset, käsikirjoitus menee päätoimittajien arvioitavaksi.
Saapuneet käsikirjoitukset käsitellään saapumisjärjestyksessä, joten ruuhka-aikoina päätös käsikirjoituksen lähettämisestä ulkopuolisille arvioijille saattaa kestää useamman kuukauden. Toimitus voi myös palauttaa kirjoituksen takaisin ilman ulkopuolista arviointia (desk rejection), jos kirjoitusohjeita ei ole noudatettu, kieli ei ole hyvää huoliteltua yleiskieltä, tyyli ei täytä lehtiartikkelin vaatimuksia tai käsikirjoitus ei sovellu julkaistavaksi tässä lehdessä.
Kun käsikirjoitus on hyväksytty referee-arviointiin, toimittaja ilmoittaa siitä kirjoittajalle. Päätoimittajat etsivät yksilöllisesti kullekin käsikirjoitukselle sopivat asiantuntijat. Julkaistavaksi tarjotut käsikirjoitukset arvioi kaksi asiantuntijaa. Kirjoittajat ja arvioijat eivät tiedä toistensa nimiä (ns. double blind -menettely). Jos käsikirjoitus liittyy selvästi kahteen eri tieteenalaan, arvioijat pyritään valitsemaan näiltä tieteenaloilta.
Toivomme arvioijiltamme lausuntoa noin kuukauden kuluessa, mutta koska molemmat arvioijat eivät välttämättä löydy yhtä aikaa ja koska arvioijat tekevät työtään palkkiotta oman työnsä ohessa, molempien arvioiden saaminen saattaa kestää useamman kuukauden. Kirjoittajalle lähetetään tiedot arvioista, kun toimittaja on saanut molemmat arviot.  Tekstin arvioiminen toimituksessa ja kahden referee-arvion saaminen kestää keskimäärin puoli vuotta.
Tämän jälkeen kirjoittajan tulee harkintansa perusteella muokata (revision) käsikirjoitustaan näiden asiantuntijoiden ohjeiden mukaan. Kirjoittajalla on 8 viikkoa aikaa muokkauksien tekemiseen. Kirjoittajia voidaan myös pyytää lähettämään kirjoitus uudelleen (resubmission), jolloin muokattu käsikirjoitus arvioidaan kokonaan uutena käsikirjoituksena.
Muokattu käsikirjoitus ja sen korjausseloste lähetetään uudelleen arviointiin. Lausunnon pohjalta tehdään päätös käsikirjoituksen hyväksymisestä tai hylkäämisestä. Hylkääminen tarkoittaa sitä, että Kasvatus ei julkaise käsikirjoitusta.
Kun käsikirjoitus on hyväksytty, tulee kirjoittajan vielä käydä teksti huolellisesti läpi ja tarkistaa sekä tekstin sisältö että kieliasu. Kirjoittaja vastaa myös lopullisen, taittoon lähtevän version kielenhuollosta. Kun teksti on taitettu, lähetetään se vielä kirjoittajalle tarkistettavaksi. Tällöin tekstiin muutetaan enää taitossa tapahtuneet virheet.
Hyväksytyn käsikirjoituksen julkaisuaika vaihtelee tarjonnan ja lehtien ilmestymisen mukaan. Tällä hetkellä Kasvatus julkaisee kaksi teemanumeroa vuodessa, joissa julkaistaan vain teemanumeron toimittajien hyväksymiä artikkeleita ja katsauksia. Muihin lehtiin pyritään valitsemaan kokonaisuuksia tarjolla olevien hyväksyttyjen artikkelien joukosta. Näin ollen keskimääräinen julkaisuaika käsikirjoituksen lähettämisestä lehdessä julkaisuun on noin vuosi. Toimitukseen lähetetyistä artikkelikäsikirjoituksista tällä hetkellä noin kolmannes julkaistaan (hylkäysprosentti 70).
Scan­di­na­vian Jour­nal of Educa­tio­nal Re­search (SJER)
Anna palautetta KTL:n sivustosta | Give feedback about the website
Alvar Aallon katu 9
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
uMove - Jyväskylän korkeakoululiikunta
Seminaarinkatu 15 (Kirjaamo ja arkisto)
PL 35, 40014 Jyväskylän yliopisto
Vaihde (014) 260 1211
Yhteystietohaku ja yksiköiden yhteystiedot
Tietosuojailmoitus | Privacy Notice